הצוות לבחינת מכלול נושא תנאי עבודת חברי הכנסת, כנסת 18, פרוטוקול מספר 1, 2011-06-29 09:30

מאיר שטרית: אני מתכוון לפתוח את הישיבה.

מאיר שטרית: אני מאוד מצטער על זה שחברי הוועדה לא טרחו לבוא.

מאיר שטרית: אני רוצה לייחס את זה לעובדה שהיום יש ישיבות בוועדות אחרות בשעות הבוקר, אולי בגלל זה חברי הוועדה לא באו ובאו לוועדות אחרות, אבל את התירוץ הזה אני לא אקבל בעתיד.

מאיר שטרית: אני חושב שאם חברי הכנסת לא רוצים לטפל בעניין הזה, אם המצב הוא שאני אשאר לבד בתוך הוועדה הזאת, לא שאני חושש, הייתי כבר בהרבה ועדות לבד, לצערי, בהרבה חוקים שחברי כנסת עסוקים בהם, אז אני רגיל גם שחברי כנסת לפעמים לא באים לוועדות, אבל אני בהחלט אתן לזה תשומת לב ואני אומר לחברי הכנסת שאני מצפה שהם ישתתפו בדיונים בוועדה כי המטרה שלנו היא לטפל בסוגיות האלה.

מאיר שטרית: הנה מופיע חבר הכנסת זאב אלקין.

מאיר שטרית: חשוב שחברי הכנסת יהיו בדיונים, ילמדו את הנושא באמת לעומק ויקבלו החלטות בהתאם לדיונים שנקיים פה.

מאיר שטרית: כמובן הוועדה מקבלת תשומת לב רבה בעיתונות, למרות שאני רואה היום רק את צביקה זרחיה שמלווה את הוועדה והוא מוזמן לכל הישיבות, וגם אחרים.

מאיר שטרית: אני רוצה לומר לאנשי התקשורת, תפקידה של הוועדה, אני מבקש לקרוא את התפקיד של הוועדה כפי שהוא הוגדר על ידי ועדת הכנסת.

מאיר שטרית: המכתב נשלח על ידי יושב ראש ועדת הכנסת לחברי הכנסת והוא כדלקמן: 'הריני מתכבד להודיעכם כי ועדת הכנסת החליטה בישיבתה היום למנות אתכם כצוות לבחינת מכלול נושא תנאי עבודת חברי הכנסת והצוות העובד עמם, לרבות עניין דרך קביעת תנאי העבודה כאמור'.

מאיר שטרית: בראש הצוות יעמוד עבדכם הנאמן, מאיר שטרית.

מאיר שטרית: זה מה שכתוב במכתב.

מאיר שטרית: זאת אומרת מטרתה של הוועדה היא לבדוק את מכלול תנאי עבודתם של חברי הכנסת והצוות העובד עמם.

מאיר שטרית: אז אני אומר מראש, חזרתי על זה מאז שהוועדה זאת מונתה עד היום הרבה מאוד פעמים, הוועדה הזו לא תטפל בשכר חברי הכנסת, זה לא הנושא שעומד על השולחן שלנו, ואני אומר לעיתונאים, אם עיתונאים ימשיכו לכתוב דברים לא נכונים, אני אסגור את הישיבות בפני העיתונאים.

מאיר שטרית: עיתונאי שיכתוב דבר לא נכון, אני אסגור את הישיבה בפניו.

מאיר שטרית: אני מבקש לדווח דיווח אמת ולא לדווח דברים שהם פשוט לא נכונים, למרות שהודעתי עשרות פעמים לכל עיתונאי שדיבר איתי, אמרתי שהוועדה הזו לא תעסוק בשכר חברי הכנסת.

מאיר שטרית: אני רוצה לומר היום, זה לא שלא ראוי לעסוק בשכר חברי הכנסת, לדעתי בהחלט יש מקום לעסוק בשכר חברי הכנסת.

מאיר שטרית: אני למשל אומר, ואני יודע את זה, שחברי כנסת מרוויחים פחות מחלק מעובדי הכנסת, מרוויחים פחות מרוב ראשי הערים וסגניהם, מרוויחים פחות מרוב מנכ"לי החברות הממשלתיות במדינת ישראל.

מאיר שטרית: האם זה נכון?

מאיר שטרית: אני לא בטוח, אבל אני חושב שוועדת הכנסת, שאמורה לטפל בעניין הזה, וועדת גרונאו, אולי חובתם ותפקידם לטפל בזה, הצרה שחברי הכנסת מהווים שק חבטות וחברי הכנסת אשמים בכך כי הם עצמם מפחדים לדבר בעניין.

מאיר שטרית: אני רוצה להזכיר לחברי הכנסת ולוועדה שאני הייתי זה שטיפל בעבר בתנאי עבודתם של חברי כנסת בכמה מישורים.

מאיר שטרית: אני אחראי לכך שנפסקה עבודה נוספת של חברי כנסת, החוק שעשיתי, ששר או חבר כנסת לא יקבל הכנסה מכל מקור שהוא.

מאיר שטרית: בזמנו חברי כנסת, להזכירכם, יכלו לעבוד ולהרוויח עד 50% משכרם, לכאורה, כי בעצם מה שהסתבר הוא שיכלו חברי כנסת לעבוד בתור עורכי דין, רואי חשבון, יועצים כלכליים, דירקטורים בחברות, לדעתי תוך ניגוד אינטרסים חריף ביותר, כאשר בפועל הרוויחו לפעמים מיליונים.

מאיר שטרית: חברי כנסת שהיו עורכי דין והיה להם משרד עורכי דין הרוויחו בעצם מיליונים, הכסף נכנס למשרד, והיו חברי כנסת שמשכו בדיוק על הפרוטה את ה-50% מהמשכורת.

מאיר שטרית: שאלתי אחד מהם, אולי תסביר לי איך אתה מצליח להרוויח בדיוק על הפרוטה 50% מהמשכורת?

מאיר שטרית: אז הוא אמר, 'מה זאת אומרת?

מאיר שטרית: הכסף נכנס למשרד, אני מושך מהמשרד את הסכום הזה, הכסף מגיע למשרד בסופו של דבר'.

מאיר שטרית: ראיתי בזה ניגוד אינטרסים חמור וחשבתי שהחבר'ה האלה עשו, לדעתי, מהכנסת חלטורה.

מאיר שטרית: הדבר המרכזי היה להשתמש בכנסת כמנוף לצד העסקי שלהם ואני חשבתי גם שיש ניגוד אינטרסים מאוד חריף בין עבודתם של חברי הכנסת בחוץ לבין הכנסת.

מאיר שטרית: הם בעצם ייצגו פה אינטרסים זרים, בעיניי.

מאיר שטרית: לכן אז בזמנו החוק שלי קבע שאסור לחבר כנסת לקבל הכנסה מכל מקור שהוא, אסור לו למלא שום תפקיד נוסף, לא ראש עיר, לא חבר מועצה.

מאיר שטרית: אני אומר את זה כמי שהיה ראש עיר וחבר כנסת שבע שנים, וחבריי בליכוד הלכו להרוג אותי על זה, כי אמרו 'טעית, אז למה אתה מפסיק?' אמרתי 'כי זה לא טוב, אני דווקא מעיד שזה לא טוב'.

מאיר שטרית: כי בניגוד אינטרסים בין העירייה לכנסת, אני תמיד נתתי עדיפות לעירייה ולא לכנסת, וזה פוגע בעבודתי כחבר כנסת ולכן זה לא נכון.

מאיר שטרית: ונאלצו חברי כנסת שהיו גם ראשי ערים להתפטר.

מאיר שטרית: בגלל החוק הזה התפטרו ראשי ערים מהכנסת, אלה שבחרו להישאר בעיריות.

מאיר שטרית: אולמרט הצטרך להתפטר מהכנסת, בזמנו.

מאיר שטרית: פיני בדש החליט לוותר על הכנסת ולהמשיך להיות ראש מועצה בעומר, ועוד רבים אחרים שהיו צריכים להחליט, או כנסת, או עירייה, ולא דבר אחר.

מאיר שטרית: גם לא חברי מועצה, גם לא יושב ראש הסתדרות, גם לא חברי הסתדרות.

מאיר שטרית: כל התפקידים האפשריים בוטלו.

מאיר שטרית: לצערי, אני אומר היסטורית, למען הפרוטוקול, אחרי שהחוק שלי, שאסר גם על יושב ראש ההסתדרות להיות חבר כנסת, עבר, עקפו אותי והגישו חוק חדש, עם שירקעס בזמנו בין העבודה לליכוד, בין עמיר פרץ לבין הירשזון, שהיה יושב ראש הסתדרות העובדים הלאומית, הם העבירו חוק שפטר את יושב ראש ההסתדרות מהחוק הזה ואפשרו לו להיות.

מאיר שטרית: אני הזהרתי אז, 'אתם עושים טעות, אתם עוד תאכלו את האצבעות', כפי שבאמת קרה.

מאיר שטרית: קדנציה אחת לאחר מכן הוגש חוק שתיקן את התיקון מחדש והחזיר את האיסור שיושב ראש ההסתדרות לא יכול להיות חבר כנסת ואני חושב שזה דבר נכון.

מאיר שטרית: שוב, כי יש פה ניגוד אינטרסים חריף.

מאיר שטרית: אבל באותו חוק, להזכיר לכם, אני העליתי את שכר חברי הכנסת ב-33%.

מאיר שטרית: אני לא חששתי לעשות את זה כי חשבתי שנכון לעשות את זה.

מאיר שטרית: יותר טוב שירוויחו עוד 33% מאשר עוד 50% בחוץ ועוד מאות אחוזים בדבר שהוא לא מדווח בכלל לכנסת.

מאיר שטרית: אני דאגתי לזה שתהיה לשכה פרלמנטרית, תקציב לקשר עם הציבור.

מאיר שטרית: אלה נושאים שאני העליתי אותם בוועדה, וועדת הכנסת אישרה אותם בזמנו כמעט פה אחד, לא היתה שום התנגדות לעניין הזה וגם לא ראיתי שזה עורר סערה גדולה, למרות שגם אז ביקרו בעיתונים את חברי הכנסת.

מאיר שטרית: אז מאה אחוז, יש כאלה שרוצים שחבר כנסת יהיה נטול אמצעים, נטול יכולת, נטול אפשרות פעולה מול הממשלה.

מאיר שטרית: יש כאלה שחושבים שזה הכי טוב, חברי כנסת שיהיו יס-מנים ויצביעו בעד או נגד ושלום על ישראל ושלא יתעסקו יותר מדי בנתונים.

מאיר שטרית: אני אומר בצער, ואני אומר את זה במלוא הצער, ומותר לי לומר את זה כי היום נדמה לי שאני חבר הכנסת הכי ותיק בכנסת, מ-81' אני הכי ותיק, אני אומר בצער שהמצב הזה יצר מצב של חוסר יכולת של חברי כנסת להתמודד מול הסוגיות שהם מטפלים בהן ואחראים עליהן.

מאיר שטרית: זה יצר מצב שהם הפכו להיות כלחם בידי הלוביסטים בכנסת, שבעצם מייצגים אינטרסים זרים ואינטרסים כלכליים של אנשים שהולכים איתם ומשלמים להם הרבה כסף בשביל זה.

מאיר שטרית: אם לחבר כנסת אין את המידע להתמודד מול הממשלה ובאים לוביסטים שלומדים את החומר ומשלמים להם הרבה כסף בשביל זה ויושבים חברי כנסת שלפעמים אין להם מושג ירוק על מה הם מצביעים בעד ונגד, גם זה קורה, ומשכנעים אותם לתמוך ב-א' או ב-ב', כי זה נכון וזה טוב ולחבר הכנסת אין דרך לבדוק את זה, מי שמשלם את המחיר זה הציבור והציבור משלם מחיר הרבה הרבה יותר יקר מאשר אם היו מעלים לחבר כנסת את השכר שלו או את תנאי העבודה שלו ונותנים לו כלים אמיתיים לבדיקת הנושאים שעומדים בפניו.

מאיר שטרית: אני חושב שזה יותר זול למדינת ישראל שלחברי הכנסת יהיו אמצעים אכן לבדוק מה שמביאים בפניהם.

מאיר שטרית: אילו היה צוות רציני לחבר כנסת של אנשי מקצוע שעובדים איתו בתחום שהוא פעיל בו, אם זה כלכלה, ועדת כספים, או כלכלה זה כלכלנים, או משפטנים, או אחרים, לא משנה, צוות רציני, כמו שמקובל אגב בחלק מהפרלמנטים בעולם, הוא בכלל לא היה צריך לדבר עם לוביסטים.

מאיר שטרית: יכול היה לשלוח את הלוביסטים לעוזרים שלו, שיבדקו את הטענות שלהם, אמנם אמת או לא אמת, או שהם מבלפים אותו.

מאיר שטרית: היום מי בודק?

מאיר שטרית: אני אומר בצער.

מאיר שטרית: אני משתתף בחלק מהישיבות, אני אמנם רק בוועדת המדע, לעתים רחוקות כשחוק שלי מגיע לאיזה ועדה או נושא שאני רוצה להעלות, אני הולך לוועדות אחרות לפעמים לשבת, לא הרבה פעמים, כי אני אוהב לעסוק רק בוועדה שאני חבר בה, אז כשאני משתתף בוועדות אחרות אני רואה איך אנשים מצביעים.

מאיר שטרית: ללוביסטים יש השפעה אדירה על חברי כנסת, הם מצביעים אנטי תזה נגד טובת הציבור, זה פשוט לא יאומן, כי מישהו קנה את אותם לוביסטים לשכנע את חברי הכנסת ולך תדע מה מוכרים.

מאיר שטרית: אני לא יודע מה מוכרים ומה קונים.

מאיר שטרית: בעיניי זה פסול, ואני מעדיף אלף מונים שהמדינה והכנסת יתנו לחבר הכנסת יותר אמצעים, יותר כלים לעבודה שלו, כדי שיעשה את עבודתו נאמנה, וכדי שהציבור שחבר הכנסת מייצג יקבל שירות.

מאיר שטרית: היום המצב הוא לא כזה.

מאיר שטרית: לכן אני אומר, למרות שהשכר הוא סוגיה צבעונית, היא זקוקה לדעתי לבדיקה ולתיקון, אני לא אטפל בה בוועדה הזאת, רק בגלל סיבה אחת, למה אני לא אטפל בה בוועדה הזאת?

מאיר שטרית: כי אם אני אטפל בשכר פה זה יהפוך להיות הדבר המרכזי שעליו יתעסקו כל העולם ואשתו, וכל יתר העניינים יהיו שוליים.

מאיר שטרית: לכן מראש אני אומר, בשכר אני לא אטפל.

מאיר שטרית: לא בשכר, לא בפנסיה.

מאיר שטרית: אני מבקש שהתקשורת תכתוב את זה; לא שכר, לא פנסיה, לא אתעסק עם זה בוועדה הזאת.

מאיר שטרית: לדעתי ועדת הכנסת צריכה להתעסק עם זה, וכמו שאני אומר, אני לא חושש לומר, שכר חברי הכנסת בהשוואה להרבה מגזרים אחרים במשק הוא יותר נמוך ובהשוואה לאנשים במעמדם או בתפקידם או אפילו יותר נמוכים מהם.

מאיר שטרית: אני בסוגיה הזאת לא אטפל, אבל אני מציע לוועדת הכנסת לבדוק את הסוגיה הזאת, זה תפקיד אחר, ובאמת לבדוק...

מאיר שטרית: הטעות שהכנסת עשתה במשך שנים היתה שהחוק קבע שחברי כנסת הם מדד שלפיו קובעים שכר.

מאיר שטרית: הם הפכו להיות כאילו הגורם שעל פיו מצמידים מנכ"לים, ראשי ערים וכולי וכולי.

מאיר שטרית: זו טעות.

מאיר שטרית: אני מעדיף שחברי הכנסת יהיו צמודים למדד אחר, לא הפוך, כי אז חברי הכנסת הופכים להיות המטרה.

מאיר שטרית: חבר כנסת צריך להיות צמוד אולי לגוף אחר, שיקבעו מה מעמד שווה למשהו ושחברי הכנסת יהיו צמודים למעמד הזה ולא הפוך.

מאיר שטרית: זה הכיוון שלדעתי הכנסת צריכה לטפל בו, לא בוועדה הזאת.

מאיר שטרית: אני מבקש להתמקד בנושאים אחרים לגמרי ואני רוצה לומר שהיום כינסתי את הישיבה לא כדי להתחיל בדיונים, אלא כדי לקבוע את סדרי עבודת הוועדה וכדי להגיד על מה אנחנו הולכים לדבר פה.

מאיר שטרית: ראשית, השאיפה שלי היא לקיים ישיבות אחת לשבוע.

מאיר שטרית: חברי הכנסת לא נמצאים פה, אבל נמצא פה חבר הכנסת זאב אלקין לפחות ואיתו אני יכול להתייעץ.

מאיר שטרית: ההתלבטות שלי האם לקיים אותן בימי כנסת או לקיים אותן בימים לא של הכנסת, יום ראשון או חמישי.

מאיר שטרית: אני אישית מוכן להקדיש לזה את הזמן הדרוש, לבוא גם בימים אחרים, לא של הכנסת, ולשבת כמה שצריך.

מאיר שטרית: לי אין בעיה להקדיש לזה זמן, ככל שהדבר הזה דרוש, כדי לטפל בזה.

מאיר שטרית: השאיפה שלי היא לסיים את הדיונים של הוועדה הזאת עד סוף דצמבר ולהגיש את ההמלצות של הוועדה לוועדת הכנסת.

מאיר שטרית: אגב, הוועדה הזאת איננה ועדה מחליטה, זה צוות לבדיקת תנאי עבודה של חברי הכנסת שההמלצות שלו תועברנה לוועדת הכנסת.

מאיר שטרית: תפקידה של ועדת הכנסת יהיה לדון בהמלצות הללו.

מאיר שטרית: אני מניח שגם יעבירו אותם לבדיקה או דיון אצל ועדת גרונאו ואז ועדת הכנסת תצטרך לקבל החלטות כי בסוף הדרך מי שאמור לקבל את ההחלטות זה ועדת הכנסת, לא ועדת גרונאו ולא הוועדה של מישהו אחר.

מאיר שטרית: אגב, לעניין הזה, שוב, היסטורית, אני התעקשתי על כך, כשהקימו את ועדת רוזן צבי, היתה אז הצעת חוק של אבי יחזקאל, שהחלטות שלהם תהיינה סופית והן יחייבו את הכנסת, אני התנגדתי לזה בכל תוקף ועיכבתי את הדיונים על זה בכנסת, לא אישרתי, לא הסכמתי בשום פנים ואופן שיעבירו את החוק הזה בכנסת.

מאיר שטרית: עמדתי על כך שמי שיחליט היא הכנסת, לא שום גוף חיצוני.

מאיר שטרית: כי אם גוף חיצוני, אני גם ארצה למנות ועדה של חברי כנסת שתקבע את השכר של ראשי הוועדות הציבוריות למיניהן, של בעלי תפקידים אחרים במשק.

מאיר שטרית: שחברי הכנסת יקבעו את שכרם, נראה איך הם ירגישו.

מאיר שטרית: ואולי גם של עיתונאים, אפשר לקבוע את השכר שלהם, נראה איך הם ירגישו.

מאיר שטרית: אני חושב שאם היינו מצמידים את העיתונאים לשכר חברי הכנסת, חלק מהם היו בוכים.

מאיר שטרית: יושב פה עיתונאי, הגון, לפחות בעיניי, ואני חושב שבעניין הזה הוועדה של הכנסת תצטרך לקבל החלטות.

מאיר שטרית: לא הוועדה הזאת, הוועדה הזאת היא ועדת בדיקה בעצם.

מאיר שטרית: אני הסכמתי להירתם לעניין הזה כי אני רואה, לצערי, אני רואה בצער את החשש של חברי כנסת להתעסק בנושאים האלה מחשש שמא יבולע להם על ידי העיתונות.

מאיר שטרית: אני חושב שהדבר הזה איננו נכון, החשש הזה לא במקומו ואיננו נכון ואני אומר לחברי הכנסת שעליהם להשתתף בדיונים.

מאיר שטרית: לפני כינוס הוועדה פנו אליי רבים מחברי הכנסת עם תלונות ומענות שונות.

מאיר שטרית: כל מי שפנה אליי בנושא מסוים, אני אזמין אותו להופיע בוועדה.

מאיר שטרית: אני מודיע לחברי הכנסת, כל מי שמעוניין להופיע בוועדה, אנא להתקשר לוועדת הכנסת, לבקש להופיע, אני אזמן את כולם ואשמע את כולם.

מאיר שטרית: אבל אני אומר יחד עם זאת שמי שפנה אליי בנושא כלשהו ולא יבוא לוועדה להציג את הנושא, אני לא אטפל בנושא.

מאיר שטרית: אנחנו לא כסות למישהו שמפחד להעלות בעיה והוא רוצה שמישהו אחר יעשה בשבילו את העבודה.

מאיר שטרית: זה לא יקרה.

מאיר שטרית: מי שרוצה להעלות נושא, במחילה מכבודו שיבוא לפה, יגיד מה שהוא רוצה, ישמעו אותו גם אנחנו וגם הציבור ואז נדון בסוגיה הזאת.

מאיר שטרית: אני לא חושש לטפל בשום בעיה, אבל אנשים לא יכולים להתחבא אחריי או אחרי מישהו אחר.

מאיר שטרית: צריך להופיע בוועדה ולהציג את העמדות שלהם.

מאיר שטרית: לגבי הישיבות, אני לא יודע מה עמדתו של חבר הכנסת אלקין, אחת האפשרויות לעשות את הישיבות, אפשר בימי שלישי בצהריים, שאלה ימים יותר מתים בכנסת.

זאב אלקין: השאלה מה עם התקנון של ועדת הכנסת.

מאיר שטרית: מה זה מפריע?

קריאה: כי ועדת הכנסת יושבת---

מאיר שטרית: ועדת הכנסת מתכנסת בימי שלישי בצהריים בשתיים?

קריאה: כן.

זאב אלקין: על תקנון הכנסת.

מאיר שטרית: עדכוני תקנון, אוקי, אז נותנים לזה עדיפות, אז נבוא ביום אחר?

מאיר שטרית: תחשבו, אני מציע לחשוב על העניין.

מאיר שטרית: אפשר לדבר גם על שעות אחרי הצהריים, בארבע.

זאב אלקין: לא, זה מקביל למליאה.

זאב אלקין: היו"ר מאיר שטרית: כן, אבל לא קורה במליאה כלום.

ירדנה מלר הורביץ: כן, אבל הנוכחות הדלה תהיה עוד יותר דלה אם יבואו לכאן.

ירדנה מלר הורביץ: בדרך כלל לא מקיימים ישיבות של ועדות במקביל, אבל.

ירדנה מלר הורביץ: ..

מאיר שטרית: אני שואל, לי אין עמדה.

מאיר שטרית: אני שואל ומציע.

מאיר שטרית: מבחינתי אני יכול לבוא גם בימים מחוץ לכנסת, אבל אז אני מעסיק גם את צוות העבודה של הכנסת בימים אחרים.

ירדנה מלר הורביץ: אנחנו פה.

מאיר שטרית: על כל פנים נחשוב.

מאיר שטרית: אני מוכן לפנות את הזמן ככל שדרוש באופן אישי, להקצות את הזמן הדרוש לעניין.

מאיר שטרית: הוועדה בעיקרון פתוחה לתקשורת, אין לי שום בעיה שהתקשורת ירצו לבוא ולשמוע, שום דבר אינו סודי בעיניי, אני לא סוגר שום דבר ולא מסתיר שום דבר.

מאיר שטרית: הדברים יעמדו ויידונו על השולחן.

מאיר שטרית: מה הנושאים שזקוקים לבדיקה ולטיפול; אני אומר כפי ראות עיניי מה עומד על הפרק ומה הנושאים שצריך לבדוק ולטפל בהם.

מאיר שטרית: אני בטוח שלחברים יש נושאים אחרים וכמובן אני אשמח לדון בכל נושא שיעלה על ידי חברי הכנסת או חברי הוועדה.

מאיר שטרית: מדובר על קשר עם הציבור, בלשכות הפרלמנטריות.

מאיר שטרית: כשהלכתי לממשלה והתיישבתי על כיסא הממשלה, לא התעסקתי בענייני הכנסת.

מאיר שטרית: אז עברו עשר שנים וראיתי שבינתיים מאז שקבענו הדברים השתנו, הקשר עם הציבור הוקטן.

מאיר שטרית: הכנסת קבעה אז שהתקציב של הלשכה הפרלמנטרית יהיה 40,000 שקל וקשר עם הציבור 40,000 שקל, כך שמי שהיתה לו לשכה פרלמנטרית קיבל תקציב 80,000, מי שלא היה לו לשכה פרלמנטרית קיבל 40,000 שקל.

מאיר שטרית: ראיתי שבינתיים הקטינו את זה בחצי, אני לא מבין למה.

מאיר שטרית: אם מישהו חושב שאפשר להעסיק לשכה פרלמנטרית ב-20,000 שקל לשנה---

זאב אלקין: שכר הדירה מאוד ירד.

מאיר שטרית: כן, הוא ירד, שכר הדירה במשרדים ירד, בעיקר במרכז העיר.

מאיר שטרית: אז אם מישהו חושב שאפשר לשכור לשכה פרלמנטרית ב-20,000 שקל, הוא טועה טעות מרה.

מאיר שטרית: זה פשוט לא רציני.

מאיר שטרית: אני רוצה לומר לחברי הכנסת וגם ליועצים המשפטיים מה באמת קורה.

מאיר שטרית: אני רוצה להזכיר לאתי, תבדקי את הפרוטוקול בוועדת הכנסת דאז, אני מצטט את עצמי---

חיים אורון: אבל אז היה הטלפון הנייד כחלק מקשר עם הציבור והיום הוא בתקציב נפרד.

מאיר שטרית: לא, ממש לא.

מאיר שטרית: לא נכון.

מאיר שטרית: הטלפונים הניידים זה דבר חדש?

חיים אורון: לא, אבל הוא היה בתוך הקשר עם הציבור.

מאיר שטרית: טוב מאוד, אז מה, זה לטובה.

מאיר שטרית: אני לא זוכר שטלפון נייד היה דרך להתקשר עם הציבור.

מאיר שטרית: היה לי טלפון כל השנים, אולי רק כשנכנסו הטלפונים הניידים חשבתם שזה צ'ופר או לוקסוס.

מאיר שטרית: זה לא לוקסוס.

טובי חכימיאן: ברגע שנכנסו הטלפונים הניידים, ההוצאות שלהם יצאו מהקשר עם הציבור.

מאיר שטרית: אז צריך לשנות את זה.

מאיר שטרית: זה לא לוקסוס בעיניי.

מאיר שטרית: טלפון זה דבר מרכזי שהכנסת צריכה לטפל בו, חבר כנסת יכול לדבר בטלפון ללא הגבלה.

מאיר שטרית: לדעתי צריך לתת לו אפשרות לדבר בטלפון כמה שהוא רוצה, רק שידבר.

מאיר שטרית: אין שום סיבה לעשות את זה.

מאיר שטרית: בעיניי, להגיד לך מה הפגם הזה, ואני מצטט את עצמי מוועדה קודמת, מה קורה היום שתקציב הקשר עם הציבור ותקציב הלשכה הפרלמנטרית כל כך נמוך?

מאיר שטרית: אני אספר לכם מה קורה.

מאיר שטרית: לי אין לשכה פרלמנטרית, מוזר אגב, פניתי ולא קיבלתי תשובה.

אייל ינון: היום תקבל תשובה.

מאיר שטרית: אבל מה קורה בנסיבות רגילות, אני לא מדבר על עצמי, אני אומר לכם מה קורה.

מאיר שטרית: חברי כנסת שרוצים לשכור לשכה פרלמנטרית, אתם יודעים איך שוכרים לשכה פרלמנטרית ב-20,000 שקל?

מאיר שטרית: עושים להם הנחות.

מאיר שטרית: אני אומר לכם על השולחן.

מאיר שטרית: חברי כנסת מקבלים הנחות משמעותיות מיזמים ובעלי משרדים שמעוניינים ביוקרה של חבר הכנסת שיש שם, לך תדע אם זו יוקרה או לא יוקרה, ולכן מורידים להם את המחירים בכוונה, בלי שום השוואה למחירים באותם משרדים שאחרים מקבלים.

מאיר שטרית: האם זה תקין?

מאיר שטרית: לדעתי, פסול.

מאיר שטרית: אם אנחנו מדברים על הגינות, על אתיקה, על חוסר העדפות ומתן טובות הנאה, בעיניי זו טובת הנאה שלא רשומה בשום מקום, כי היא לא מופיעה בחוזה.

מאיר שטרית: אם רוצים שתהיה לשכה פרלמנטרית לחברי כנסת, אני לא יודע, אגב, כמה לשכות פרלמנטריות יש, אני מבקש לישיבה הבאה, טובי והצוות, לדעת נתונים, כמה מתוך חברי הכנסת שיש להם תקציב ללשכה פרלמנטרית יש להם לשכה פרלמרטית, לעומת כמה אין להם.

מאיר שטרית: אין לי מושג על הדברים האלה, זה דבר שמעניין אותי באופן ממשי ואם אפשר גם מה העלויות, אפילו לא בשם, מעניין אותי לדעת האם אנשים משלמים סכומים שונים, מה העלויות.

מאיר שטרית: לדעתי התשובה הזאת תיתן לנו תמונה לגבי מה באמת המציאות לגבי השימוש בלשכות פרלמנטריות.

חיים אורון: זה מופיע באינטרנט.

מאיר שטרית: בסדר, אז לרכז את הנתונים ונקבל דוח לכל חברי הוועדה.

מאיר שטרית: זה מעניין, לדעתי, לראות.

מאיר שטרית: אז בעיניי, למשל, אחת משתיים; יכולים להגיד שלא צריך לשכה פרלמנטרית---

טובי חכימיאן: לשכות פרלמנטריות מופיע באינטרנט, זה שקוף.

טובי חכימיאן: בקשר לציבור יש למטה לשכות פרלמנטריות, רשימות, כתובות ומי המשכיר.

דן לנדאו: כחלק מהשקיפות ראינו צורך גם להראות את המקום של הלשכה, גם להראות את השם של המשכיר.

מאיר שטרית: מאה אחוז, אני בעד.

אייל ינון: השקיפות הזאת היא לא סתם רעיון יצירתי, השקיפות הזאת נובעת מזה שהיו תחקירים עיתונאיים שהביאו לידיעתנו ולידיעת הציבור שבנושא הזה של לשכות פרלמנטריות יש פערים בין התיאוריה לבין המציאות, גם בכיוון שאתה מדבר עליו כנראה, של מתן הנחות, אבל גם בשימוש, אם בכלל, של אותן לשכות.

מאיר שטרית: אז כיוונתי לדעת גדולים.

מאיר שטרית: אני רוצה לומר לכם, אני מצטט את עצמי מהפעם שעברה.

מאיר שטרית: איך צמח העניין של לשכה פרלמנטרית?

מאיר שטרית: כשדנו בוועדת הכנסת אז על תנאי העבודה של חברי הכנסת, הסתבר לי שחברי הכנסת מקבלים לשכות מתנה, חינם, על ידי קבלנים למיניהם ויזמים ואנשי עסקים שנתנו לחבר הכנסת לשכה לשבת בה.

מאיר שטרית: אמרתי, בעיניי, אני מעדיף פי מאה שהכנסת תשלם לשכה פרלמנטרית במחיר מלא ושחבר כנסת לא יקבל טובת הנאה מבעל עסקים או ממישהו אחר.

מאיר שטרית: זה ממש ניגוד האינטרסים החריף ביותר שיכול להתקיים ולכן הצעתי להקים תקציב ללשכה פרלמנטרית.

מאיר שטרית: זו היתה הצעה שלי והעברתי אותה אז לוועדת הכנסת וכך נוצר תקציב לשכה פרלמנטרית.

מאיר שטרית: נדמה לי שהיתה נסיגה חמורה בעניין, דבר שעוד פעם מכניס אותנו לשטח האפור, אני לא מאשים, אני לא רוצה להאשים אף חבר כנסת, אבל אם חבר כנסת רוצה לפתוח לשכה והוא לא יכול להסתדר, אז הוא רוצה לקבל את התנאים הכי טובים שהוא יכול להשיג.

מאיר שטרית: אתה יכול להגיד שהוא ניהל משא ומתן, אני אומר, חברים, יש תעריף מסוים לעניין הזה.

מאיר שטרית: נקודה נוספת שאני מבקש לתת עליה את הדעת, חבר הכנסת אלקין.

מאיר שטרית: יש תפיסת עולם שאומרת שכל חברי הכנסת הם אשמים, עד שהם מוכיחים אחרת.

מאיר שטרית: אני חולק על הגישה הזאת, אני חושב שחברי הכנסת אמורים לשמור על חוקי המדינה וכולי, ואם מישהו לא שומר על החוק ומישהו מפר את הכללים, אני בעד להעניש אותו ואני בעד לשלול ממנו את כל התקציב של הלשכה הפרלמנטרית ואת כל תקציב הקשר עם הציבור.

מאיר שטרית: אני בעד להוריד ממנו את הכל, אין לי חשש.

מאיר שטרית: על כל פנים אני חושב שתפיסת העולם שחברי הכנסת ישקרו, ירמו, יעשו, השטח האפור, וייטלו דברים שלא צריך, יש כללים, אפשר לקבוע את הכללים בצורה מאוד ברורה.

מאיר שטרית: אגב, בדקתי לגבי תנאי עבודה על פי מחקר שעשה מרכז המחקר והמידע לגבי תנאי עבודה של חברי פרלמנט בעולם, העבודה לא מושלמת, אבל ראיתי לפחות חלק מהעבודה, ניתן העתק לכל החברים, וברבים מהפרלמנטים---

זאב אלקין: יש לך את זה מוכן להיום?

מאיר שטרית: כן, זה דבר שעשו כנראה מזמן אבל הוא לא מספיק, לדעתי, אפשר לעדכן את הדבר הזה.

מאיר שטרית: על פי הנתונים שניתנו כבר מזמן, העבודה הזאת לא נעשתה על פי בקשתי אלא נעשתה עוד מקודם, בדקו מה תנאי העבודה של פרלמנטרים בפרלמנטים שונים בעולם ומסתבר שבחלק מהפרלמנטים בעולם, כמו ארצות הברית, כמו אנגליה, כמו גרמניה ועוד, יש תקציב לחבר הפרלמנט, שנתי, שהוא יכול לפעול בו מה שהוא רוצה, להשכיר עוזרים פרלמנטריים, לקחת עוזרים מנהליים, עוזרים מקצועיים, עוזרים לא מקצועיים, הוא מחליט.

מאיר שטרית: יש לו תקציב, הוא משלם, יש שכר גג, יש שכר מינימום, הוא יכול לנוע בין השכר הזה ולקבוע תנאים, מה שהוא רוצה.

מאיר שטרית: חבר הפרלמנט מעסיק את העובד, הוא מחליט כמה הוא יעבוד, משרה מלאה, חצי משרה, רבע משרה, הוא רוצה להעסיק אותו אצלו במשרד, הוא רוצה.

מאיר שטרית: .. חופשי.

זאב אלקין: זו משרת אמון, אבל התפיסה של---

מאיר שטרית: בסדר, הבעיה שלחבר הפרלמנט אצלנו אין אמון.

זאב אלקין: זה בדיוק מה שאמרתי.

מאיר שטרית: זה בדיוק העניין ואני חולק על זה.

מאיר שטרית: אני כן חושב שצריך לתת אמון ואולי צריך לשנות את כל הגישה בכלל ולהגיד שאנחנו לא עושים לשכה פרלמנטרית וקשר עם הציבור, ניתן תקציב לחבר הכנסת, זה התקציב שלך לאזרח, תחליט מה שאתה רוצה.

מאיר שטרית: אתה רוצה לקחת שלושה עוזרים ואל תיקח לשכה פרלמנטרית?

מאיר שטרית: תעשה.

מאיר שטרית: אתה רוצה, לקחת חמישה עוזרים, שניים בשכר חלקי ואחד פרילנס?

מאיר שטרית: תעשה.

מאיר שטרית: אתה צריך לדווח לכנסת---

זאב אלקין: ועדת הכנסת בקדנציה הזאת רק החמירה את העניין.

זאב אלקין: אני התנגדתי לזה, אבל זה מה ש---

מאיר שטרית: למה החלטתם?

זאב אלקין: אני התנגדתי, הרוב קבע.

מאיר שטרית: בסדר, אם ועדת הכנסת רוצה.

מאיר שטרית: .. אני אמליץ, מה שוועדת הכנסת תחליט, זה אף טו דם, אני לא חבר ועדת הכנסת אפילו, אני נייטרלי בעניין, אין לי הצבעה בוועדת הכנסת.

מאיר שטרית: אני חושב שצריך לשנות את הגישה בכלל ולהחמיר בענישה למי שחורג.

מאיר שטרית: גם אז יהיו פחות טענות ובעיות, כי אם לאדם יש תקציב שהמטרה של התקציב הזה לתת לחבר הכנסת את הכלים לעבודה שלו, אני לא אתערב לו איך הוא יעבוד, שיעשה מה שהוא מבין, שייקח שני עוזרים בשכר כזה, קובעים תקרה, כמו שמקובל בעולם.

מאיר שטרית: אני אשלח לכם את הנייר של מרכז המחקר והמידע---

קריאה: ביקשת---

מאיר שטרית: ביקשתי לבדוק את תנאי הזה, שלחו מישהו שבדק תנאי שכר.

מאיר שטרית: אני בכוונה ביקשתי לא להפיץ את זה מסיבה פשוטה, כי הם בדקו רק מה המשכורת של חבר בפרלמנט.

מאיר שטרית: יש פה מישהו ממרכז המחקר והמידע?

מאיר שטרית: אין, אני מציע גם להזמין אותם באופן קבוע.

מאיר שטרית: הם לא בדקו למשל אם לחבר כנסת מותר להרוויח שכר נוסף במקומות האלה, זה לא כתוב.

מאיר שטרית: אני לא מבקש לבדוק רק את השכר בפרלמנטים שונים, אלא מה הדברים האחרים, האם השכר הזה מבטא רק את השכר שהוא מקבל בפרלמנט?

מאיר שטרית: האם מותר לו לקבל שכר נוסף?

מאיר שטרית: למשל בפרלמנטים רבים מותר להם לעבוד, מה שאצלנו אסור, וחלק מהם עובדים והפרלמנט אצלם הוא... בשווייץ, למשל, אין עוזרים פרלמנטריים בכלל.

מאיר שטרית: ביקרתי פעם בפרלמנט בשוויץ והייתי בהלם.

מאיר שטרית: הפרלמנט מתכנס פעמיים בשנה, כל פעם לדעתי לשבועיים.

קריאה: כי הפרלמנט זה העם, יש משאל עם על כל נושא.

מאיר שטרית: הפרלמנט מתכנס פעמיים בשנה.

מאיר שטרית: יש להם יושב ראש פרלמנט שמתחלף כל שנה, רק ליושב ראש יש עוזר פרלמנטרי, אין להם בכלל חדרי משרדים, הם יושבים כל אחד במקומו ובאים פעמיים בשנה.

אייל ינון: לכן הרבה פעמים הממד ההשוואתי הוא בעייתי, כי משווים בין מינו בשאינו מינו.

מאיר שטרית: מביאים את שוויץ בתור דוגמה.

מאיר שטרית: היא לא דוגמה, כי הם מותר להם לעבוד, לעשות עסקים ולעשות מה שהם רוצים.

מאיר שטרית: אגב, יש כאלה שזה מה שרוצים שיהיה פרלמנט.

מאיר שטרית: זה לא רע יהיה, לא יפריעו לממשלה.

אייל ינון: זה יגביר את המשילות.

מאיר שטרית: לא יפריעו לממשלה, כל ארבע השנים יישבו בשקט בבית, יחכו לבחירות הבאות והממשלה תמשול ואנחנו נסתובב.

מאיר שטרית: יש כאלה שחושבים שכך צריך להיות בפרלמנט, אז יבואו, בעיניי זה לא פרלמנטרי.

מאיר שטרית: אנחנו מנסים ללמוד פרלמנטריזם, קיבלנו את זה מאנגליה, הכוונה לשמור על פרלמנטריזם נכון, אז אני חושב שאולי צריך לחשוב על שינוי גישה טוטאלי ולהגיד שאנחנו לא נכנסים לעצמות של חברי הכנסת ואומרים לו 'תכניס בשכר כזה או בשכר כזה'.

מאיר שטרית: התנאים של העוזרים הפרלמנטריים פה זו בושה.

מאיר שטרית: העוזר הפרלמנטרי הבכיר, עם תואר אקדמי, עם ארבע שנות ניסיון, אלה התנאים שנדרשים כדי להיות עוזר בכיר, מקבל 6,000 שקל.

קריאה: מי שיש לו תואר לא צריך ניסיון, זה חלופי.

קריאה: או תואר, או ניסיון.

מאיר שטרית: אוקי.

מאיר שטרית: השכר ההתחלתי הוא 6,000 שקל.

מאיר שטרית: עוזר מנהלי, השכר ההתחלתי שלו הוא 4,000 שקל.

קריאה: לא, אלה לא הנתונים.

חיים אורון: לא, זה גם לא מעודכן.

מאיר שטרית: אדוני, אלה הנתונים שיש לי, של מרכז המחקר והמידע.

מאיר שטרית: הנטו 6,000 שקל?

מאיר שטרית: מבחינתו עם זה הוא צריך להביא אוכל הביתה.

מאיר שטרית: אם אדם אקדמאי עובד פה משרה מלאה, ועכשיו מה זה משרה מלאה?

מאיר שטרית: לעוזר פרלמנטרי אין שעות עבודה בעצם, אפשר להחזיק אותו מהבוקר עד הלילה כל יום שבעה ימים בשבוע וגם בשבת וגם בלילה לצלצל אליו ולטרטר אותו וכן הלאה.

חיים אורון: כן, אבל אי אפשר להשוות נטו, כי נטו לכל אחד הוא שונה.

מאיר שטרית: אז לא נטו, אבל אני מבקש לקבל את הנתונים של מה השכר של עוזרים פרלמנטריים ומנהליים וכן הלאה.

מאיר שטרית: אני חושב שעוזרים פרלמנטריים צריכים להיות ברמת שכר יותר גבוהה, עם יותר כלים לעבודה.

זאב אלקין: הנה, מאוד פשוט, הפרלמנטרי המנהלי 6,300 ברוטו, והמקצועי 7,000.

חיים אורון: ועוד 1,650 ₪ אש"ל.

מאיר שטרית: אז מה אתה רוצה, שהוא ימות ברעב?

מאיר שטרית: מה?

מאיר שטרית: זה לא שכר.

מאיר שטרית: הוא אוכל.

חיים אורון: לא, זה שכר שיש לו עליו פנסיה.

מאיר שטרית: אתה היית מוכן לעבוד בשכר כזה?

מאיר שטרית: אני לא.

חיים אורון: לא.

מאיר שטרית: גם אני לא.

מאיר שטרית: ואני חושב שאם אנחנו רוצים להעסיק אנשים ברמה צריך לשנות את הגישה.

מאיר שטרית: חברים, צריך לשנות את הגישה אחרת עוד פעם אנחנו מקבלים אנשים שאין להם בררה וזה לא בסדר.

מאיר שטרית: אנחנו צריכים לקבל אנשים שיכולים לעשות עבודה רצינית ושיתייחסו אליהם ברצינות, גם באוצר וגם בממשלה.

דן לנדאו: אני רוצה לבקש רשות להתפרץ.

דן לנדאו: התפקיד של מינהל הכנסת בכלל הוא---

מאיר שטרית: לבצע.

דן לנדאו: בדיוק, ולכן אני רוצה להציע משהו לדיונים של הוועדה.

דן לנדאו: אנחנו, זה אומר כל המערך של מינהל הכנסת שהתייצב בצוות הזה, בהנחיה שלך, אנחנו לא מביעים עמדות, אנחנו לא הרגולטורים של האג'נדות, תפקידנו לבצע מה שאתם מחליטים.

דן לנדאו: לכן אני מציע שהתפקיד שלנו יהיה לספק נתונים---

מאיר שטרית: ולייעץ.

דן לנדאו: לייעץ?

דן לנדאו: אני לא יודע, עד איזה שהוא גבול, כיוון שהאם השכר הוא ראוי או לא ראוי, זה אפ טו יו, זה לא אפ טו אס.

דן לנדאו: אני ממש מבקש, כי אנחנו פקידים, אתם הנבחרים, אתם תחליטו.

מאיר שטרית: מאה אחוז, מקובל עליי.

מאיר שטרית: חלילה, שלא תהיינה אי הבנות פה, לי אין שום טענה לאף אחד ממינהל הכנסת.

מאיר שטרית: חלילה וחס.

מאיר שטרית: הטענה שלי היא לחברי הכנסת, לעצמנו, לא למינהל הכנסת, כי מינהל הכנסת לא קובע את שכר חברי הכנסת ולא קובע את תנאי העבודה שלהם, הוא מבצע את מה שהכנסת מחליטה.

מאיר שטרית: אם הכנסת רוצה להחליט, שיבושם לה.

מאיר שטרית: אם אני אתרשם שחברי כנסת לא רוצים לטפל, אני אתפטר ושלום על ישראל ונישאר באותו מצב.

מאיר שטרית: אין לי בעיה.

מאיר שטרית: אין לי שום בעיה באופן אישי שאני אמור לטפל בה, לכן זה גם מבחינתי מקור העוצמה שלי.

מאיר שטרית: אני לא זקוק לשום דבר, לא צריך כלום.

מאיר שטרית: מבחינתי הבעיה שלי היא לראות את הכנסת כ---

זאב אלקין: רק תשובה מאייל.

מאיר שטרית: את זה לא קיבלתי.

אייל ינון: תקבל.

דן לנדאו: דבר שני, במיוחד כאשר אתם ניגשים להשוואות עם פרלמנטים אחרים, כמו הדוגמה השוויצרית שציינת הוכיחה, אני רוצה להציע שכן תשתפו אותנו בבסיס ההשוואה.

דן לנדאו: לדוגמה מרכז המחקר והמידע, כשמר אברהם בורג הקים אותו הוא ראה את זה כסוג של מיקור חוץ, במרכאות, של לשכת חבר הכנסת, לאמור, במקום לשים עוזר מחקר לכל חבר כנסת קיבצו כמה עשרות עוזרי מחקר במקום אחד בכנסת, כך יש שירות יותר יעיל לכולם.

דן לנדאו: אבל חלק מהשירות שחבר הכנסת מקבל, הוא לא בלשכתו, הוא עבור לשכתו.

דן לנדאו: אז תביאו גם את זה בחשבון.

מאיר שטרית: אני יכול לבקש, אם אפשר, ממרכז המחקר והמידע, שייתנו לי את מספר הבדיקות שהם עשו בשנתיים האחרונות על פי בקשת חברי כנסת.

מאיר שטרית: כמה בדיקות היו.

זאב אלקין: התפקיד העיקרי של מרכז המחקר והמידע, הם עובדים עם ראשי הוועדות והוועדות.

זאב אלקין: נכון שחבר כנסת פרטי יכול להזמין מחקר, זה בדרך כלל תהליך---

מאיר שטרית: אבל זה לא קורה.

דן לנדאו: זה קורה עשרות בשבוע.

זאב אלקין: מבחינת סדרי עדיפויות, דן, סדר העדיפויות של מרכז המחקר והמידע, ובצדק, הוא בראש ובראשונה לוועדות ולכן בקשות של חברי כנסת, זה לוקח זמן.

זאב אלקין: ושוב, זה בצדק, אני חושב שזה נכון כי הם מלווים תהליך של חקיקה בדיונים בוועדות.

מאיר שטרית: אני רוצה ללכת רוורס קדנציה אחת לפני בורג.

מאיר שטרית: גם לפני בורג היתה כנסת, מסתבר---

זאב אלקין: זה לא פלא.

זאב אלקין: זה שהיא נשארה אחריו...

מאיר שטרית: והייתי ממלא מקום יושב ראש הכנסת בקדנציה אחת לפניו, עם דן תיכון.

מאיר שטרית: ההתחלה של מרכז המחקר והמידע התחילה בתקופתו של דן תיכון, אז עשינו צעדים ראשונים, אני הייתי בין אלה שהכינו את הרעיון להקים יחידה שתעזור ל...

מאיר שטרית: לא קראו לה אז מ.מ.מ..

מאיר שטרית: אנוש היתה חברה שהציעה לנו איך לבנות את הדבר הזה, עם דוד לב וכן הלאה, וזה קיבל את הגיבוי ואת העיצוב הסופי בתקופה של בורג.

ירדנה מלר הורביץ: בתקופה של דן תיכון היתה ועדה שבחנה את בקשות חברי הכנסת כדי להגיע להתקשרויות עם כל מיני יועצים שנתנו את ה---

מאיר שטרית: אני אומר, אז התחלנו את המעשה הזה בכלל, בורג עיצב את זה.

מאיר שטרית: היתה ביקורת על דרך הפעולה שלו, כי בעיניי בזמנו זו היתה דרך לא לגמרי נכונה ולא לגמרי תקנית בעיניי, אבל עם השנים זה התעצב כמו שהתעצב.

מאיר שטרית: אני חושב שזה לא ממלא את הפונקציה הזאת, כמו שאמר חבר הכנסת אלקין, ובצדק, כי באמת צריך לתת עדיפות לוועדות, כי הרעיון היה לסייע גם לראשי הוועדות להכיר את הנושאים שעומדים לפניהם, שיבואו לדיון וכן הלאה, כי בעבר חברי הוועדות היו באים בלי כלום.

ירדנה מלר הורביץ: הם היו ניזונים בעיקר מחוות דעת הממשלה והיועצים שהממשלה לוקחת.

ירדנה מלר הורביץ: כדי לגבש עמדה עצמאית ושלכנסת תהיה עמדה משלה והיא לא ניזונה מאחרים או מושפעת, אמרו זה המ.מ.מ.

מאיר שטרית: אני חושב שאם רוצים לטפל בצורה רצינית ביכולת של חבר כנסת באמת להתמודד עם הסוגיות, המצב שקיים היום והכלים שעומדים לרשותם לא מספיקים.

מאיר שטרית: נושא נוסף שעמד על הפרק, שהוא גם השתנה, הוא הנושא של לינה של חברי כנסת בירושלים.

מאיר שטרית: אני אומר את זה כמי שלא ישן בירושלים, כמעט אף פעם, גם בשנים שהיה מותר לישון בירושלים על חשבון הכנסת בלי לשלם שום דבר על זה.

מאיר שטרית: אני ישנתי בירושלים אולי עשר פעמים בעשר בשנים.

מאיר שטרית: כך שאין לי, שוב, בעניין הזה אינטרס אישי.

מאיר שטרית: אני חושב שזה לא בסדר שחבר כנסת שצריך לישון בירושלים בימי הכנסת, שני ושלישי, צריך לשלם על זה מס.

מאיר שטרית: זה לא מקובל עליי.

מאיר שטרית: זה פסול בעיניי וצריך לגלם את המס הזה ולתת אפשרות לחברי כנסת כן להישאר בירושלים.

מאיר שטרית: לא ייקל בעיניכם שחבר כנסת בא ביום שני.

מאיר שטרית: הנהוג היה שחבר כנסת בא ביום שני, חוזר הביתה ביום רביעי.

מאיר שטרית: אני רוצה לראות עוד עובד במשק שישן במקום העבודה שלו 24 שעות.

מאיר שטרית: אנשים חושבים, אולי זה מיותר, אז מה קורה בכנסת?

מאיר שטרית: איך שבמליאה מתחיל להיות ריק, טראח, מתקפלים, הולכים הביתה.

מאיר שטרית: בעבר רוב חברי הכנסת, רוב, היו ישנים בירושלים בשני ושלישי ואז הכנסת עבדה גם עד מאוחר בלילה, אף אחד לא מיהר לשום מקום, זה דבר שפוגע בעבודת הכנסת.

מאיר שטרית: אנשים היו נפגשים בבתי המלון שישנו בהם חברי כנסת, יצרו מן חדרים כאלה שהגישו כיבוד בערב, היו חברי כנסת מתיישבים, מדברים, מחליפים דעות, מתייעצים.

מאיר שטרית: בהיאט, בקראון פלזה, ברמדה, בכל מקום כאן בסביבת הכנסת היו ישנים רוב חברי הכנסת.

מאיר שטרית: הכנסת עשתה עסקה עם בתי המלון האלה, הגיעה איתם למחירים מאוד טובים ואין סיבה לא לעשות את זה, הכנסת היא גוף כלכלי שמותר לה לנהל משא ומתן עם כל גוף, עם כל מלון, ולקבל תנאים הכי טובים, זה לגיטימי לגמרי ואני בטוח שדן יודע לעשות את זה נהדר.

דן לנדאו: וזה גם קיים.

מאיר שטרית: מאה אחוז.

דן לנדאו: יש לנו התקשרויות עם---

מאיר שטרית: ראיתי, אמרתי, אני יודע שדן יכול לעשות את זה.

מאיר שטרית: אני חושב שזה חיסל את הקיום של הכנסת בימי הכנסת.

מאיר שטרית: אני לא חושב שזה נכון.

מאיר שטרית: אם למישהו יש עניין שחברי הכנסת לא יהיו פה, מאה אחוז, זה באמת קורה, אין בעיה.

מאיר שטרית: אני מציע לראות בימי שלישי בכנסת כמה חברי כנסת מגיעים לדיונים ונשארים פה לדיונים, או בימים אחרים.

מאיר שטרית: ברגע שנגמר אי האמון ואין סכנה או משהו שיש ויכוח עליו, כולם מתחפפים.

מאיר שטרית: לצערי, קואליציה ואופוזיציה.

מאיר שטרית: אני אומר בצער.

מאיר שטרית: כולם מתחפפים.

מאיר שטרית: בעבר חברי כנסת לא היו מתחפפים לשום מקום, הם היו פה, היה הווי של חברי כנסת שישבו בכנסת במשך שנים.

מאיר שטרית: הוותיקים פה יודעים את זה, ראו את זה.

מאיר שטרית: האם זה נכון לעשות את זה?

מאיר שטרית: אני בכלל לא בטוח שזה נכון לעשות את זה.

מאיר שטרית: בסדר, עשו גילום מס, האם זה משרת את המטרה?

מאיר שטרית: בעיניי לא.

מאיר שטרית: אני חושב שזה דבר שצריך להעלות אותו.

מאיר שטרית: אמצעי ההודעה של חברי כנסת - אינטרנט.

מאיר שטרית: היום כל מה שחבר כנסת רוצה לעשות שהוא איננו במסגרת התקן הרגיל של שכרו של חבר הכנסת, יש לו אפשרות לעשות את זה דרך הקשר עם הציבור.

מאיר שטרית: זה התקציב שיש לו.

מאיר שטרית: יש לכם אגב טעות לדעתי בפרשנות לגבי קשר עם הציבור.

מאיר שטרית: קשר עם הציבור נועד לתת שירות לחבר כנסת, לעשות עם זה, גם מבחינתו, גם קשר עם הבוחרים שלו.

מאיר שטרית: זה נקרא קשר עם הציבור.

מאיר שטרית: אין לו בררה.

מאיר שטרית: אם חבר כנסת רוצה להיבחר בתקופה של פריימריז, הוא חייב להגיע למחוזות, להיפגש עם אנשים, לעשות כנסים, לדבר איתם, לשלוח להם דואר.

מאיר שטרית: אני לא מבין למה אני צריך להגביל חבר כנסת בדואר.

מאיר שטרית: למה חבר כנסת מוגבל ל-15,000 מכתבים בשנה.

מאיר שטרית: מה קרה?

קריאה: ראה עניין רענן כהן.

קריאה: הוא שלח 400,000---

מאיר שטרית: אז אם אחד היה אידיוט ושלח, צריך להעניש את כל חברי הכנסת?

מאיר שטרית: לא.

מאיר שטרית: תענישו את רענן כהן.

מאיר שטרית: אני חושב שלא צריך להגביל.

מאיר שטרית: אם אחד עשה טעות, לא צריך להעניש את כל העולם.

מאיר שטרית: מה זאת אומרת?

מאיר שטרית: איזה מן היגיון זה?

מאיר שטרית: חברים, הכנסת נועדה שיהיו בה חברי כנסת כדי שיעשו את העבודה שלהם.

מאיר שטרית: אתם חושבים אולי שהכנסת היא מקום נהדר לעבוד בו אם לא היו חברי כנסת?

מאיר שטרית: כמו שאומרים במחלקות בבתי הספר והאוניברסיטאות, שזה מקום נהדר אם לא היו בו סטודנטים.

מאיר שטרית: יש חושבים שהכנסת היתה מקום נהדר לעבוד בו, אם לא היו חברי כנסת.

מאיר שטרית: אז יפה, הכנסת בנתה לעצמה מערכות ענקיות, אין לי שום ביקורת על אף אחד, אני בעד.

מאיר שטרית: אני בניתי את הכנסת הזאת, את כל ההרחבה ואני גאה בזה כי אני חושב שכנסת צריכה להיראות ראויה ושווה, שהכנסת תבנה בניין לשמו ולא בקרוונים ובכל מיני חורים.

מאיר שטרית: אני גאה בכך ואני מעולם לא התחרטתי על המעשה הזה, ולא רק שלא התחרטתי, אני גאה בו, כי אני חושב שזה מה שהיה נכון לעשות.

מאיר שטרית: יש לנו כנסת ל-50 השנה הבאות, לא בתוך כוכים ולא בתוך כל מיני צורות, כנסת שמכבדת את עצמה ואת המדינה.

מאיר שטרית: אז הכנסת בנתה מערך שלם של עובדים ויועצים וכולי ויועצים משפטיים ומה שאתם רוצים יש בכנסת, זה יופי, אבל כל זה אמור לשרת את חברי הכנסת.

מאיר שטרית: חברי הכנסת בסוף נשארו בלי כלום.

מאיר שטרית: הם צריכים לעשות לבד את העבודה.

מאיר שטרית: זו לא המטרה של הכנסת, חברים.

מאיר שטרית: כל המערך הזה אמור לשרת את חברי הכנסת, כדי שיעשו את עבודתם וזה לא קורה היום, בגלל החשד, חבר הכנסת הוא כזה, חבר הכנסת הוא אחר.

מאיר שטרית: בעיניי המטוטלת זזה בצורה קיצונית לכיוון השני כיוון שרואים בכנסת או בחברי הכנסת, תסלחו לי על המלה, שמים אותה במרכאות, "מושחתים", "לא ישרים", מטילים עליהם את כל הבוץ שבעולם.

מאיר שטרית: עוד מעט יעשו חוק שחבר כנסת, בשביל להיות חבר כנסת הוא צריך לשלם לכנסת, לא לקבל משכורת, לשלם לה.

מאיר שטרית: אני בטוח שיהיו הרבה שמוכנים לשלם.

מאיר שטרית: הם היו מוכנים לשלם הרבה כסף.

זאב אלקין: תקרא דוחות פריימריז, תגלה שזה נכון.

מאיר שטרית: יהיו הרבה שיהיו מוכנים לשלם בשביל להיות חברי כנסת, אין לי ספק בזה, אבל זו לא המטרה.

מאיר שטרית: אז אני אומר לכם, חברים, בשביל שאדם ייבחר לכנסת, זה לא דבר קל.

מאיר שטרית: אנשים מתייחסים לחברי כנסת או לפוליטיקאים בתור חבר'ה לא חכמים ולא זה, אתם טועים בגדול.

מאיר שטרית: פוליטיקה היא מקצוע, ולצערי לא מבינים את זה.

מאיר שטרית: כל מי שבא וצ'יק צ'ק נבחר, הוא חושב, גמרנו, הוא פוליטיקאי.

מאיר שטרית: זו טעות איומה, פוליטיקה היא מקצוע וחברי כנסת שמצליחים להגיע לכנסת במפלגות הגדולות בעיקר, לא שהרב ממנה או ליברמן ממנה, אבל במפלגות הגדולות שצריך להיבחר בפריימריז, אלה חברים שעברו דרך ארוכה וצריכים אינטליגנציה ויכולת עבודה פנטסטית בשביל להגיע לפה.

מאיר שטרית: אף אחד מהם לא טיפש, רבים פיקחים מאוד ועושים כברת דרך ארוכה בשביל להגיע לכנסת.

מאיר שטרית: לא הולך בקלות להגיע לכנסת, בעיקר במפלגות שצריך להיבחר בהם.

מאיר שטרית: להיבחר זו עבודת שטח ענקית, מי יעשה אותה?

מאיר שטרית: אין להם דרך לעשות אותה.

מאיר שטרית: אם אתה מצפה ממנו שיעשה את העבודה בכנסת ובנוסף יעשה, אז הוא עובד, באמת, זה נכון.

מאיר שטרית: חברי כנסת לא עובדים פר שעה, אם מישהו היה משלם לכנסת פר שעה, אפילו בשכר מינימום, נדמה לי ששעת עבודה היום זה 5 דולר או משהו כזה, 20 שקלים לשעה, אם היו משלמים לחברי כנסת 20 שקל לשעה פר שעות העבודה שהם עושים, שכרם היה יוצא כפול ויותר.

מאיר שטרית: אם אתה בודק מתי הם עובדים, גם שבתות.

מאיר שטרית: .. תראה, יכול חבר כנסת לא לעשות כלום, זו גם אפשרות, יש כאלה שלא עושים כלום, אבל אם נקודת ההנחה שלנו שחבר כנסת רוצה להיות, רוצה לעבוד, רוצה לעשות פעולה ומשלמים לו לפי שעה, אז שכרו צריך היה להיות מוכפל פלוס.

מאיר שטרית: כי חברי כנסת באמת עובדים הרבה מאוד שעות, גם מעבר לימי הכנסת, מחוץ לימי הכנסת, ימים, לילות.

מאיר שטרית: אני כבר לא מדבר על הסיבובים בחתונות וכל השטויות האלה, אני מדבר על עבודה, על פגישות פוליטיות עם ציבור, עם אנשים, אלה דברים שצריך לתת לחבר כנסת את הכלים לעשות את זה.

מאיר שטרית: יכול להיות שאני פה אומר דברים שאנשים חושבים אותם ולא אומרים או חוששים לומר, אני חושב שכל אמצעי עבודה של חברי הכנסת צריכים להיות משולבים ולהינתן לו כמעט אוטומטית; טלפון, אינטרנט, כל אמצעי העבודה שהם היום לא לוקסוס, אלמנטרי, הם צריכים להינתן לחברי הכנסת, בלי שום סיבה.

מאיר שטרית: לחבר הכנסת ולעוזרים שלו.

מאיר שטרית: אני זוכר את הוויכוח שהתנהל בכנסת, אני רק קראתי אותו באינטרנט, בין העוזרים הפרלמנטריים לבין הכנסת על איזה טלפון הם יקבלו, הם יקבלו טלפון חכם, טלפון טיפש?

מאיר שטרית: מה קרה?

מאיר שטרית: למה שהם לא יקבלו טלפון חכם?

מאיר שטרית: שיקבלו את ההכי חכם שבעולם, למה לא?

מאיר שטרית: מי עושה את העבודה לחברי הכנסת?

מאיר שטרית: מה, הוא בעצמו יושב ועושה טלפונים?

מאיר שטרית: רובם אין להם מושג ירוק.

מאיר שטרית: העוזר עושה את זה, אז למה שהוא לא יקבל את המכשיר הכי משוכלל, שיעבוד הכי טוב, הכי מהר, הכי משוכלל.

מאיר שטרית: כמה העלות של זה?

מאיר שטרית: אפס, לעומת התועלת הסופית של המערכת אם זה יעבוד טוב.

מאיר שטרית: אני אמרתי מה הדברים שצריכים לטפל בהם, לדעתי.

מאיר שטרית: כמובן חברים אחרים העלו בפניי סוגיות שונות, אבל חלק מהסוגיות שעלו בפניי גם נכנסות בתוך הנוסחה הכוללת שאמרתי, כי היא כוללת הרבה מאוד דברים שאולי יתנו לזה תשובה.

מאיר שטרית: ואני שוב אומר מראש, אני לא בא עם עמדה נעולה מראש, לעשות איקס או וואי או זד.

מאיר שטרית: אין לי עמדה.

מאיר שטרית: המטרה שלי היא לקיים דיון, לשמוע את האנשים הרלוונטיים.

מאיר שטרית: לי אין בעיה אם גרונאו, או אנשי הוועדה הציבורית, ירצו לבוא לפה, אהלן וסהלן, שיבואו ויגידו.

זאב אלקין: אגב, אחד מהנושאים שכדאי לתת עליהם את הדעת זה מערכת היחסים בין ועדת הכנסת לבין ועדת גרונאו.

זאב אלקין: אתה התייחסת לזה, לרעיון שהיה שחסמת אותו, אבל גם מערכת היחסים שקיימת היום היא מאוד מאוד מסורבלת, בהנחה שיש מחלוקת בין ועדת גרונאו לוועדת הכנסת.

זאב אלקין: המקרה המפורסם שהיה היה המקרה של חבר הכנסת מוץ' מטלון, שכולנו זוכרים אותו כאן בקדנציה הזאת.

זאב אלקין: מקרה אחר מפורסם, כבר התייחסת אליו, זה שכר העוזרים הפרלמנטריים.

זאב אלקין: היה דיון בוועדת הכנסת, היה מאוד ברור לאן ועדת הכנסת הולכת, עברו מאז לא מעט חודשים וועדת גרונאו מתעקשת בשלה ושום דבר לא קורה.

זאב אלקין: לכן גם המנגנון הזה של מה מקומם, ומה תפקידה של ועדת הכנסת ומה היא עושה איתם וכן הלאה, כדאי מאוד לחדד כאן ולדון כחלק מההמלצות שאתה תביא לאחר מכן לוועדת הכנסת לדיון.

מאיר שטרית: בשמחה.

מאיר שטרית: בעיניי הדברים מאוד ברורים, אני לא מבין למה הם לא ברורים לוועדת הכנסת.

מאיר שטרית: לפי החוק הקובע היום, ועדת גרונאו יכולה להמליץ, ועדת הכנסת יכולה לקבל או לשנות או להחליף או לעשות מה שהיא רוצה.

מאיר שטרית: מי מפריע לה?

זאב אלקין: עד כמה שאני זוכר מהמקרה של חבר הכנסת מוץ' מטלון, זה דורש כמה סבבים של ה---

ארבל אסטרחן: שניים.

ארבל אסטרחן: פעם ראשונה זו המלצה שאם היא לא מתקבלת, חוזרת, וההמלצה השנייה---

זאב אלקין: שני סבבי התייעצות.

זאב אלקין: אני אגב לא מבין למה צריך לעשות את זה, לדוגמה.

מאיר שטרית: מאה אחוז, אפשר לשנות.

מאיר שטרית: אפשר לשנות הכל.

מאיר שטרית: מבחינתי אין שום מניעה לשנות את הכל, הכנסת לדעתי רשאית לדון בכלל אם צריך את ועדת גרונאו, היא יכולה להחליט שלא צריך את ועדת גרונאו.

מאיר שטרית: זו ועדת הכנסת מחליטה, לא מישהו אחר, אז שתחליט.

מאיר שטרית: זה לא קודש קודשים, אף אחד לא יכול לכפות, לא את ועדה א' ולא את ועדה ב'.

מאיר שטרית: אם הייתי חבר בוועדת הכנסת או ראש ועדת הכנסת, עם כל הכבוד לכל ועדה, הסמכות היא בידי ועדת הכנסת, שוועדת הכנסת תחליט מה שהיא רוצה.

מאיר שטרית: היא צריכה להעביר את זה מבחינתה בתוך הכנסת, ברגע שהכנסת מחליטה, היא מחליטה.

מאיר שטרית: לכן אמרתי לסוגיה הזאת, אני בהחלט חושב שוועדת הכנסת היא הגוף שמוסמך להחליט בסוף הדרך.

מאיר שטרית: לא רק מוסמך להחליט, הוא גם מוסמך מה להחליט.

מאיר שטרית: הוא יכול לקבל את ההמלצות של ועדת גרונאו, הוא יכול לא לקבל והוא יכול לשנות.

מאיר שטרית: .. בעיניי ועדת הכנסת היא בעלת הסמכות.

זאב אלקין: במנגנון הזה כדאי לדון כאן ולהבין איך עובד המנגנון היום, כי זה קצת שונה ממה---

שאלה עיתונאית: אתה בעד לבטל את ועדת גרונאו?

מאיר שטרית: לא אמרתי.

מאיר שטרית: אני לא אתן לך כותרת, אני רק משפטית אומר שוועדת הכנסת היא הגוף המוסמך על פי החוק, לא דבר אחר.

דן לנדאו: אני רוצה להציע, כידיד הוועדה, לא כראש מינהל הכנסת, את הדבר הבא; קודם כל שירלי הצטרפה אלינו, אני רוצה להציע שהוועדה, או הצוות, תנסחו כמה שאלות יסוד כדי שמרכז המחקר והמידע יבדוק אותן, כמו שדיברנו מקודם לפני ששירלי נכנסה, למשל מה הם האמצעים העומדים לרשות חברי פרלמנט, אמרנו קודם, אבל גם מה הוא מנגנון אישור הדברים האלה, האם יש ועדות גרונאו במקומות אחרים.

דן לנדאו: אני בכלל מציע שאולי תעשו ישיבת עבודה מחוץ לדבר הזה כדי שתגדירו ממש.

דן לנדאו: ..

דן לנדאו: הדבר הנוסף שאני רוצה להציע זה שעל הציר שבין מה שאתה אמרת, תקציב בלתי צבוע הקבוע לחבר כנסת שהוא יכול לנהל אותו תחת מגבלות לבין, בצד השני של הציר, נקרא לזה תקציבים צבועים ליעדים מסוימים, אני מבקש שתתייחסו לציר הזה.

דן לנדאו: במה הדברים אמורים?

דן לנדאו: אם למשל יש היום תקציב צבוע לשכירת לשכה פרלמנטרית, האם זה טוב או לא טוב.

דן לנדאו: יכול להיות שאתה תגיד 'אני רוצה את כל הכסף ב---

מאיר שטרית: אמרתי, בחלק מהמדינות.

דן לנדאו: אני מבקש שאתם תתייחסו למיקום שאתם חושבים שצריך להיות על הציר הזה, בין חופש מוחלט לבין...

דן לנדאו: כי היום החוברת הירוקה הזו מגדירה מה אתה יכול לקנות מתנות לחלוקה לעמיתים שלך בחוץ לארץ, מה אתה יכול זה, מה אתה יכול זה.

דן לנדאו: על הציר שבין חופש---

זאב אלקין: אם אתה יכול להעסיק עוזר.

דן לנדאו: כי הרבה מהביורוקרטיה שאנחנו נאלצים לבצע, שוב, זה בגלל שאתם קבעתם או אתם הסמכתם את ועדת גרונאו להכין רשימות מכולת למעשה.

מאיר שטרית: אני לא הסמכתי.

דן לנדאו: אתם, המחוקק.

מאיר שטרית: כשעשינו את זה בזמנו לא הסמכנו, קבענו כלים כי התעוררו בעיות.

מאיר שטרית: מתי התחילו להתעורר הבעיות?

מאיר שטרית: אמרו 'רגע, אם אתה קנית מחשב, מה יהיה אם אתה תעזוב את הכנסת?

מאיר שטרית: ' אז הכניסו את הסוגיה, כן צריך לשלם מס, לא צריך לשלם מס, צריך להעביר את זה, לא להעביר את זה.

מאיר שטרית: אמרתי שהעיסוק בזה יהיה יותר יקר מאשר לתת את זה בחינם לכל מי שרוצה.

מאיר שטרית: שייקחו אותו זה יותר זול, יותר פשוט, בלי סיבוכים, בלי חיפושים, כן הערך שלו ירד, לא ירד, הפחת 33%, מה זה?

מאיר שטרית: חברים, נקודת ההתייחסות---

זאב אלקין: יש פה הרבה שאלות.

מאיר שטרית: נקודת ההתייחסות היא שונה, אני חושב שצריך לעשות את זה בדרך הכי פשוטה, הכי ברורה, ומי שמנצל לרעה---

זאב אלקין: היום מתקציב קשר עם הציבור יותר קל לקבל מימון למשל למכונת קפה מאשר מימון לכנס.

זאב אלקין: כנס עם קפה זה כבר יותר סיכוי מסתם כנס.

זאב אלקין: יש הרבה סוגיות, אבל אני מבין שאנחנו במעין ישיבת פתיחה, אז אין טעם כרגע להתייחס לסוגיות ספציפיות.

זאב אלקין: אגב, אני לא יודע למה החלטת לצמצם את עצמך בראשית דבריך---

מאיר שטרית: לגבי שכר?

זאב אלקין: שכר, מלכתחילה היה די ברור שלא רוצים לפתוח, אבל הסוגיות הפנסיוניות.

זאב אלקין: אני הבנתי מיושב ראש ועדת הכנסת לפחות שהוא כן ראה את הצוות הזה כמופקד לדון בהן.

מאיר שטרית: אתה מדבר לגבי גובה הפנסיה וזה?

זאב אלקין: הסדרי הפנסיה, זו לא שאלה של גובה.

מאיר שטרית: בעיניי הפנסיה היא חלק מהשכר.

מאיר שטרית: אחת הבעיות שהועלתה בפניי על ידי חברי כנסת זה ההסתגלות.

מאיר שטרית: זה לא פנסיה.

מאיר שטרית: כלומר מה קורה לחבר כנסת שמאבד את מקומו, זה דבר שקורה לעתים מאוד מזומנות, בכל כנסת מתחלפים שליש מהכנסת, או 40% מהכנסת מתחלפים בכל כנסת.

זאב אלקין: יש כלל שזה לא כולל את יושב ראש הצוות.

מאיר שטרית: אני מקווה שהכלל הזה ימשיך להתקיים, זה אף פעם לא בטוח.

מאיר שטרית: אבל הכנסת מתחלפת.

מאיר שטרית: דרך אגב, אני אומר את זה בצער מכיוון שהכנסת מפסידה מזה שאנשים מתחלפים בקצב כזה, כי מאבדים את הניסיון, מאבדים את היכולת, מתחילים חברים חדשים, באות רוחות חדשות, דברים חדשים.

מאיר שטרית: אני יכול אישית לעשות השוואה אחורה, 30 שנה אחורה נגיד, של כנסות קודמות, זה היה עולם אחר, זה כאילו פלנטה אחרת, מבחינת התכנים, הרעיונות, ההתנהלות, ההתנהגות.

מאיר שטרית: זה עולם אחר לגמרי.

קריאה: היה עוזר פרלמנטרי אחד.

מאיר שטרית: היינו יושבים בחדר אחד שני חברי כנסת ושני עוזרים.

אייל ינון: ואתה דווקא מתגעגע לכנסות האלה, ללמדך שכנראה זה לא עובד ביחס ישר---

מאיר שטרית: ודאי, זה לא קשור, כי העולם השתנה לגמרי.

מאיר שטרית: אני זוכר שמזכירת הסיעה קיבלה 3,000 שקל לחודש.

ירדנה מלר הורוביץ: אני עוד זוכרת שזה היה בלירות.

מאיר שטרית: אני קיבלתי משכורת בלירות.

ירדנה מלר הורוביץ: בוודאי, חוק השקל היה ב-1980, יגאל הורביץ.

מאיר שטרית: הייתי מ-74' ראש עיר, קיבלתי משכורת בלירות.

מאיר שטרית: יינון, לשאלתך, אין קשר ישיר בין התנאים לבין איכות העבודה.

מאיר שטרית: אני טוען שזה שאנחנו מאבדים חברי כנסת, שליש שמתחלף, אנחנו מאבדים ניסיון ואנשים שכבר התייצבו.

מאיר שטרית: אני עכשיו ממש חורג מהנושא שעומד על הפרק, אבל צריך לומר את זה פה, העיתונאים יושבים, אתה רוצה כותרת?

מאיר שטרית: אני אתן לך כותרת.

מאיר שטרית: אני בהחלט סבור שלנוכח הנסיבות שבהם הכנסת עובדת היום, הציבור והלחצים והעיתונות וחוסר היכולת של חברי כנסת לעמוד על שלהם ולהילחם, כי יש פחד מהציבור, ובעבר דנו בזה לא פעם אחת, היתה ועדה בראשות השופט שמגר, שאני הייתי חבר בה, על הרעיון לעשות בית שני, בית עליון ובית תחתון, שבבית העליון אנשים ימונו ולא ייבחרו לכל החיים, שהם לא יצטרכו לעשות פריימריז ולא להיבחר בשום מקום, וכל חוק שעובר צריך לעבור את שני הבתים, וליצור מנגנון של איזונים, כמו שמקובל בעולם.

אייל ינון: בתנאי שאתה מחזיר את המנדט.

מאיר שטרית: למה להחזיר את המנדט?

אייל ינון: כי אם אתה מחזיר את המנדט, אז זה בסדר.

מאיר שטרית: להחזיר את המנדט הבריטי?

מאיר שטרית: למה?

מאיר שטרית: יש מדינות מערב רבות שיש בהן שני בתים, לא רק באנגליה.

מאיר שטרית: בארצות הברית, כל המדינות בארצות הברית הם שני בתים.

זאב אלקין: לא בכל מקום הם ממונים.

מאיר שטרית: ברוב המקומות הם ממונים.

מאיר שטרית: יש חלק שהם נבחרים.

מאיר שטרית: בארצות הברית, למשל, שזה קונפדרציה---

זאב אלקין: לפי המודל שלך נשאר רק להכריע בסוגיה אחת זניחה, מי זה שימנה.

מאיר שטרית: יש מנגנונים שונים.

מאיר שטרית: אבל הרעיון הוא, יש בית שני שלא צריכים להיבחר.

מאיר שטרית: ובמי אתה בוחר?

מאיר שטרית: אתה בוחר אנשים ברמה מסוימת, אתה קובע ועדה שממנה, לא חשוב, יש כל מיני מנגנונים בעולם.

מאיר שטרית: אז דנו בזה ארוכות, ועדת שמגר דנה בזה, וההמלצה היתה להקים בית שני, למה?

מאיר שטרית: כי הרעיון היה שאם יש לך בית שני שלא צריך להיבחר, השיקולים שלו בחקיקה ובנושאים שעומדים על הפרק לא יהיו של בחירות, לא יהיו ניסיון לקנות קולות של מישהו, אלא לעשות מה שנכון למדינה ובאווירת החקיקה שקיימת בארץ, הלוהטת, שמטרת הכנסת היא שהממשלה תוציא כמה שיותר כסף, במדינות רבות בעולם הגישה היא הפוכה.

מאיר שטרית: הפרלמנט חוסם את הממשלה ולא הפוך, הוא מבקר אותה בחריפות.

מאיר שטרית: כיום החקיקה פרועה, באים כל יום, היום יש לנו 30, 34 חוקים שבאים לדיון, אז נכון שרובם נופלים הודות לקואליציה, אבל אני זוכר קואליציות שבהן עברו החוקים בצורה פראית.

זאב אלקין: מה שיש היום, ממה שאני יודע, 20% זה באחריות שלך.

מאיר שטרית: אתה תדאג שהם יירדו, אני מניח.

אייל ינון: דווקא הדגש בכנסת הזאת הוא לא על חקיקה תקציבית פרטית, הדגשים הם אחרים, בעייתיים מסיבות אחרות.

מאיר שטרית: החוקים שלי דווקא לא על תקציב, אלא לגופו של עניין, על כל מיני נושאים---

אייל ינון: כרגע הדגש הוא אחר.

מאיר שטרית: אבל אני חושב שהנושא של בית שני זה נושא שבזמנו דנו בו ארוכות וההמלצה של הצוות בראשות שמגר היתה כן לעשות בית שני, מתוך רעיון ליצור מצב שיש איזה שהם איזונים ובלמים, שלא תהיה התפרעות טוטאלית בגלל הסיפור של פריימריז, אלא ליצור מצב שיהיה עוד גוף שמבקר, בודק, מקבל החלטה אם החוק תקני או לא תקני ואם הוא לא מקבל, יש מנגנונים שמסדרים את זה.

מאיר שטרית: זה היה מוריד הרבה מאוד מהלהט הבחירתי וכן הלאה.

מאיר שטרית: אני אומר את זה אוף דה רקורד, זה לא קשור לדיונים בוועדה, אני לא מתכוון להמליץ לוועדת הכנסת להקים בית שני.

מאיר שטרית: זה מצריך חקיקה יסודית, צריך חוק יסוד בשביל לעשות דבר כזה.

דן לנדאו: צריך חוקה.

דן לנדאו: אני לא חושב שיש מדינה בלי חוקה שיש בה בית שני.

דן לנדאו: אפילו אנגליה---

מאיר שטרית: יש מעט מדינות בלי חוקה בכלל, אנחנו אחת היחידות שאין לנו חוקה וזה רע מאוד.

דן לנדאו: אולי אתה רוצה להטיל קצת שיעורי בית קונקרטיים על המינהל?

דן לנדאו: אנחנו פה עם כל הכוחות הדרושים.

מאיר שטרית: קודם כל אני מודה למינהל שהוא מגיע לישיבות.

דן לנדאו: כי אנחנו רוצים לסייע לכם עם עובדות, עם נתונים.

מאיר שטרית: ואני אשמח באמת שאנשי המינהל יגיעו לכל הישיבות, זה חשוב לנו, כדי שיהיו לנו גם נתונים וגם אפשרויות לבקש נושאים מסוימים.

מאיר שטרית: אמרתי, היום הישיבה היתה ישיבת פתיחה, אני לא באתי עם שום נושא ספציפי לדיון.

דן לנדאו: אז לפחות עם מרכז המחקר והמידע.

מאיר שטרית: כן, עם מרכז המחקר והמידע אני אשב.

מאיר שטרית: ישיבת הפתיחה נועדה רק לפתוח דיון, להגיד מה עומד על סדר היום, איך נדון, מה נדון.

דן לנדאו: אני יכול להציע הצעה?

דן לנדאו: אולי בכל ישיבה תגיד מה הנושא שהולך להיות בישיבה הבאה ואז יכול להיות שאנחנו בעצמנו גם ניערך להמציא נתונים.

מאיר שטרית: מאה אחוז.

דן לנדאו: בהרבה פרויקטים אנחנו מקימים פורום סגור, פורום אינטרנטי, קובעים מי בעלי ההרשאות, ואז יכולה להתרחש שיחה בתוך מקום סגור---

מאיר שטרית: של חברי הוועדה.

דן לנדאו: יהודה, תקים פורום, ואז אנחנו הולכים להיות יותר יעילים לקראת ה... יש לך את חברי הצוות.

דן לנדאו: מקובל עליך דבר כזה?

מאיר שטרית: בטח.

שירלי אברמי: רק להעיר, ברשות אדוני היושב ראש, אני לא הייתי פה בתחילת הדיון, אני מתנצלת, אבל אני מבינה שנאמר פה משהו שמרכז המחקר והמידע נותן עדיפות לבקשות של ועדות הכנסת על פני בקשות של חברי הכנסת.

שירלי אברמי: אני רוצה רק להעיר בדבר הזה שמרכז המחקר והמידע עושה את זה, הוא לא עושה את זה כי הוא מעדיף ועדות על פני חברי כנסת, אלא כי יש פה תעדוף שהוא תעדוף לגופו של עניין וכשוועדות מבקשות מסמכים, יש גם תאריך יעד.

מאיר שטרית: שירלי, אמרתי שהוא מוצדק בעיניי, אין לנו טענות לזה.

שירלי אברמי: לכן חשוב לי להגיד שהפתרון הזה הוא חיזוק חלקו של מרכז המחקר והמידע בעובדים נוספים, שהוא יוכל לסייע גם לחברי הכנסת בדיונים שאין להם תאריך יעד, שכרגע לצערנו הם יורדים יותר נמוך, אני לא רוצה להגיד חס וחלילה לתחתית, אבל יורדים יותר נמוך בסדר העדיפויות, פשוט בגלל אילוץ.

שירלי אברמי: אין בזה שום כוונה אחרת מעבר לזה.

מאיר שטרית: אחד הדברים שאני מבקש לבדוק אותו ובעתיד נדון בו; בזמנו בתכנון בניין הכנסת, אחד הדברים שהיה בתכנון היה מבנה לעוזרים פרלמנטריים.

חיים אורון: היה שטח שמיועד לעוזרים פרלמנטריים והיום יושבת שם הלשכה המשפטית.

מאיר שטרית: היא הנותנת.

זאב אלקין: סליחה, אבל בשביל מה צריך בניין---

מאיר שטרית: אני אגיד לך.

זאב אלקין: זה לא הגיוני שהעוזרים צמודים לחברי הכנסת?

מאיר שטרית: היה על זה דיון ארוך בתכנון הבניין.

מאיר שטרית: נקודת המוצא שלי היתה שמספר העוזרים של חברי הכנסת יגדל, אי אפשר לעצור את זה, יגדל וצריך להגדיל אותו, אין שום ספק.

מאיר שטרית: אין שום סיבה שכולם יהיו צמודים לך ל---

זאב אלקין: זה אמרת עוד לפני שנים.

מאיר שטרית: אמרתי עוד לפני שבנינו את הבניין.

מאיר שטרית: אין שום סיבה שכולם יהיו דבוקים אליך לגב.

מאיר שטרית: יישב איתך עוזר או מזכירה אצלך במשרד, כל היתר יישבו במשרד.

מאיר שטרית: היום יש אינטרנט, טלפונים, קשרים בין מחשבים, אתה יכול לדבר עם כל אחד.

מאיר שטרית: אתה היית בקונגרסים בעולם, אני מניח, בארצות הברית יש להם בניינים שלמים בכלל מחוץ לקונגרס.

מאיר שטרית: כל העוזרים נמצאים שם בכלל.

זאב אלקין: שם יש לך עד 16 עוזרים.

מאיר שטרית: יש לי חדשות בשבילך, לחבר בית הנבחרים, לא סנטור, על פי התקציב שהוא מקבל, יש לו צוות של 18 אנשים.

מאיר שטרית: לסנטור 44.

מאיר שטרית: אני מסתכל בפרופורציה, אז אני לא רוצה 18, אני מוכן להשוות.

זאב אלקין: אבל מספר ראשי הממשלה בפוטנציה במדינה הזאת הוא הרבה יותר גדול.

מאיר שטרית: אתה טועה בעניין.

מאיר שטרית: גם פרופורציונלית המצב---

דן לנדאו: אבל זה גם מה שאייל אמר מקודם, כשאתה משווה אותנו עם משטר פדרלי, אתה מערער את הבסיס להשוואה.

דן לנדאו: כלומר יש מקום ללמוד, כמובן, אבל אתה לא יכול להשוות מה שפרלמנט אזורי עושה למה שפרלמנט לאומי עושה.

מאיר שטרית: בסדר, אני רואה באנגליה, אני רואה בגרמניה ובמקומות אחרים, לא רק בארצות הברית.

זאב אלקין: אבל הפוך, במקום שיש פרלמנט אזורי.

זאב אלקין: ..

זאב אלקין: אמנם גם לך יש מעין פרלמנט אזורי וזה מועצות ורשויות---

דן לנדאו: אבל זו דוגמה שקיימת בכל מקום.

דן לנדאו: במשטרים הפדרליים, גם בגרמניה וגם במקומות אחרים, יש לך את ה---

זאב אלקין: אז הפוך, הפרלמנט הפדרלי, כשיש תחנת ביניים, הוא פחות עמוס, כי חלק גדול מהסוגיות שפה---

דן לנדאו: אבל זה שונה, כי יש לו את אירופה מעל הראש.

מאיר שטרית: אבל הסוגיות שבהן עוסק הפרלמנט אצלנו זה כמו הסנאט, אם אתה רוצה להשוות; בעיות חוץ, ביטחון, כלכלה, כל מה שאתה רוצה.

זאב אלקין: זה גם הסנאט וגם בית הנבחרים.

מאיר שטרית: לסנטור יש צוות של 44 חברי סגל, כאשר אם הוא ראש ועדה יש לו עוד צוות שלם חוץ מזה.

מאיר שטרית: אותו דבר בית הנבחרים, יש לו 18 איש, וחוץ מזה צוות שלם, לכן הפרלמנט שם נראה אחרת לגמרי מבחינת יכולת עבודה.

מאיר שטרית: אני לא מציע שיהיו לנו 18 או 44 עוזרים, אין הצעות כאלה, לא עומדות על השולחן, אבל המחשבה היתה שמספר העוזרים של חבר הכנסת יגדל.

מאיר שטרית: היום, תסלח לי שאני אומר, אני מדבר מתוך המשרד של חבר כנסת, אתה מצפה שעוזר פרלמנטרי יעשה ככה; שהוא יהיה מזכירה, יתייק, יהיה נהג לפעמים, גם זה עושים, כי שר נוסע הרבה בלילות, נוסעים בלילות לכינוסים, חתונות, העוזרים נוסעים איתם, הם נוהגים לכל מקום, עושים ביום ובלילה ואם הם לא עושים את זה, מפטרים אותם.

מאיר שטרית: תבדקו כמה חילופי עוזרים היו, יש כאלה שמחליפים כל יומיים, כמו גרביים.

חיים אורון: ב-2010 היו 100 חילופים.

מאיר שטרית: תודה רבה, I rest my case.

זאב אלקין: תמשיך, עוד לא סיימת.

זאב אלקין: דובר, עוזר מקצועי.

מאיר שטרית: דובר, עיתונאי, עושה את הכל, עוזר פוליטי.

מאיר שטרית: בדיוק.

מאיר שטרית: בזמנו חשבתי שמספר העוזרים יגדל, כשתכננו את הבניין, אני מדבר על למעלה מעשר שנים אחורה, והרעיון היה שיהיה בניין, open space, ששם יישבו העוזרים, ותכננו את הבניין, את ה-open space שיתאים ומחשבים.

מאיר שטרית: אני זוכר את התכנון של הפרט הזה, אבל בינתיים השתלטו על זה.

קריאה: לא השתלטו, נתנו להם.

זאב אלקין: בממשל הישראלי בינתיים חלקה של המערכת המשפטית גדל ולכן הלשכה המשפטית בין היתר---

קריאה: היה שטח למלא.

מאיר שטרית: לכן אמרתי קודם, צריך לזכור שהכנסת הזו הוקמה, כל המערכות שלה, לשרת את חברי הכנסת, לא הפוך.

מאיר שטרית: אני בכוונה הבאתי לפה סוגיות ופתחתי אופק רחב של חשיבה, לגרות את המחשבה.

מאיר שטרית: אני חושב שהמצב הקיים היום בכנסת, לדעתי, ואני אומר את זה לעניות דעתי, מחייב תיקון יסודי, לא תיקון שוליים, לא טיח וצבע, אלא תיקוני שלד, לדעתי, באופן העבודה של חברי הכנסת.

מאיר שטרית: הדבר מחייב שינוי.

מאיר שטרית: ברור שזה תהליך, אנחנו נתחיל אותו, נדון בו.

מאיר שטרית: יכול לקרות אחת משתיים בסוף התהליך; שאנחנו נגבש המלצות, הן יוגשו לוועדת הכנסת ולא יקרה כלום.

מאיר שטרית: למה?

מאיר שטרית: כי חברי הכנסת יפחדו לעשות.

מאיר שטרית: אבל אז זו לא אחריותי.

מאיר שטרית: אני רוצה לעשות את מלאכתי נאמנה.

מאיר שטרית: מאחר ואני לא הגוף המחליט בעניין, אני די חופשי לחשוב, מותר לחשוב במדינה, יש דמוקרטיה, על חשיבה לפחות, אני חופשי לחשוב, להגיד בהמלצות מה נכון בעיניי לעשות בסוף הדרך, להגיש את ההמלצות לוועדת הכנסת והוועדה תצטרך לשבת על המדוכה ולקבל החלטות, אם היא רוצה לקיים או לא לקיים.

זאב אלקין: אני לא מאמין שהיא לא תלך אחרי הצוות.

זאב אלקין: אל"ף מיוצגות פה רוב הסיעות הגדולות, בי"ת, צביקה לא ייתן להם מנוח.

זאב אלקין: אם הוא יהיה חלק מההמלצות האלה, אז הוא כבר ילחץ עליהם ש---

דן לנדאו: לא, זה גם מתאים לאג'נדה נגד הריכוזיות.

דן לנדאו: תחשוב, יש שני בתים, תחרות.

מאיר שטרית: אני רוצה להודות עוד פעם לכל הצוות של המינהל בכנסת.

שירלי אברמי: אדוני היושב ראש, לפני שאתה מסכם, ביקשתי שיביאו לי נתונים לגבי פעילות מול ועדות ומול חברי כנסת, רק שיהיו נתונים בפרוטוקול.

שירלי אברמי: בכנס החורף הגשנו 267 מסמכים, מתוכם 192 הוגשו לוועדות ו-67 הוגשו לחברי הכנסת, זה בערך שליש ושני שליש, פחות או יותר, בגדול.

מאיר שטרית: תודה רבה.

מאיר שטרית: מישהו רוצה להוסיף?

מאיר שטרית: בבקשה.

דן לנדאו: אני מציע שלפורום הזה שאנחנו נקים אתה כבר תחליט על שאלות קונקרטיות שאתה רוצה נתונים, גם על חשבות, אולי גם על הלשכה המשפטית.

דן לנדאו: ודאי מאז שהיא השתלטה על הבניין, צריך שהיא תכפר על זה באיזה שהוא מקום.

דן לנדאו: ועל מרכז המחקר והמידע ועלינו, כדי שהדיון יהיה יותר קונקרטי.

מאיר שטרית: אני מסכים.

מאיר שטרית: באמת נשים סוגיות על השולחן, זה לא יישאר פרווה.

מאיר שטרית: נשים דברים על השולחן, נדון בהם בתקווה שחברי הכנסת יבואו.

מאיר שטרית: אני רוצה לדבר עם חברי הכנסת שלא באו, אני לא מבין למה הם לא באו.

מאיר שטרית: אולי נעשה את זה ביום אחר.

ירדנה מלר הורביץ: יש הנחיה ברורה שוועדה מוועדות הכנסת לא יושבת---

מאיר שטרית: מה עם הצהריים?

מאיר שטרית: הכנסת יושבת כל יום שלישי בצהריים?

ירדנה מלר הורביץ: לכן צריך לשאול את יושב ראש הכנסת.

זאב אלקין: אני מציע שתבדוק באמת עם יושב ראש הכנסת אם יש אפשרות לעשות את זה ב-16:30, כי אז בדרך כלל אין גיוסים גדולים במליאה.

זאב אלקין: מי שיש לו משהו ספציפי, הוא יוכל לצאת לרגע, לעלות.

זאב אלקין: כי הרבה פעמים יש את התקנון.

מאיר שטרית: אולי אפשר לשנות את התקנון למועד אחר?

מאיר שטרית: אני אדבר עם יושב ראש ועדת הכנסת.

מאיר שטרית: חברים, אני מודה לכולכם.